title: Εκτελεστικός κανονισμός (ΕΕ) 2016/306 της Επιτροπής, της 3ης Μαρτίου 2016, για την τροποποίηση του εκτελεστικού κανονισμού (ΕΕ) αριθ. 1283/2014 για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Δημοκρατίας της Κορέας και Μαλαισίας, μετά από ενδιάμεση επανεξέταση σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009 του Συμβουλίου

text:
               4.3.2016

               EL

               Επίσημη Εφημερίδα της Ευρωπαϊκής Ένωσης

               L 58/38

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/306 ΤΗΣ ΕΠΙΤΡΟΠΉΣ
   της 3ης Μαρτίου 2016
   για την τροποποίηση του εκτελεστικού κανονισμού (ΕΕ) αριθ. 1283/2014 για την επιβολή οριστικού δασμού αντιντάμπινγκ στις εισαγωγές ορισμένων εξαρτημάτων σωληνώσεων, από σίδηρο ή χάλυβα, καταγωγής Δημοκρατίας της Κορέας και Μαλαισίας, μετά από ενδιάμεση επανεξέταση σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (ο «βασικός κανονισμός»), και ιδίως το άρθρο 11, παράγραφος 3,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

   1.1.   Προηγούμενες έρευνες και ισχύοντα μέτρα αντιντάμπινγκ

               (1)

               Τα μέτρα αντιντάμπινγκ που ισχύουν για τις εισαγωγές ορισμένων εξαρτημάτων σωληνώσεων καταγωγής, μεταξύ άλλων, Δημοκρατίας της Κορέας, επιβλήθηκε με τον κανονισμό (ΕΚ) αριθ. 1514/2002 του Συμβουλίου (2) (η «αρχική έρευνα» και τα «αρχικά μέτρα»).

               (2)

               Τον Οκτώβριο του 2008 η ισχύς των εν λόγω μέτρων παρατάθηκε, με τον κανονισμό (ΕΚ) αριθ. 1001/2008 του Συμβουλίου (3), ύστερα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού.

               (3)

               Τον Δεκέμβριο του 2014 η ισχύς των εν λόγω μέτρων παρατάθηκε εκ νέου, με τον κανονισμό (ΕΕ) αριθ. 1283/2014 (4), ύστερα από δεύτερη επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού (τα «ισχύοντα μέτρα»).

               (4)

               Ο δασμός αντιντάμπινγκ που ισχύει σήμερα για τις εξαγωγές από όλες τις εταιρείες στη Δημοκρατία της Κορέας είναι 44 %, με βάση το περιθώριο ζημίας που προσδιορίστηκε στην αρχική έρευνα.

         1.2.   Αίτηση μερικής ενδιάμεσης επανεξέτασης

               (5)

               Τον Ιανουάριο του 2015 η Επιτροπή έλαβε αίτηση για τη διενέργεια μερικής ενδιάμεσης επανεξέτασης σύμφωνα με το άρθρο 11 παράγραφος 3 του βασικού κανονισμού. Η αίτηση υποβλήθηκε από την TK Corporation, έναν κορεάτη παραγωγό-εξαγωγέα, και αφορά αποκλειστικά την εξέταση πρακτικής ντάμπινγκ όσον αφορά τον εν λόγω παραγωγό-εξαγωγέα. Στην αίτησή του, ο παραγωγός-εξαγωγέας υποστήριξε ότι είχαν αλλάξει οι περιστάσεις βάσει των οποίων επιβλήθηκαν τα μέτρα και ότι οι αλλαγές αυτές είχαν μόνιμο χαρακτήρα. Ο παραγωγός-εξαγωγέας προσκόμισε αποδεικτικά, εκ πρώτης όψεως, στοιχεία σύμφωνα με τα οποία η συνέχιση της επιβολής του μέτρου στο σημερινό επίπεδο δεν είναι πλέον απαραίτητη για την αντιστάθμιση του ζημιογόνου ντάμπινγκ.

         1.3.   Έναρξη μερικής ενδιάμεσης επανεξέτασης

               (6)

               Η Επιτροπή, αφού κατέληξε στο συμπέρασμα, ύστερα από ενημέρωση των κρατών μελών, ότι υπάρχουν επαρκή αποδεικτικά στοιχεία ώστε να δικαιολογείται η έναρξη μερικής ενδιάμεσης επανεξέτασης, η οποία να περιορίζεται στην εξέταση της πρακτικής ντάμπινγκ όσον αφορά τον παραγωγό-εξαγωγέα, ανήγγειλε, με ανακοίνωση που δημοσιεύτηκε στις 18 Φεβρουαρίου 2015 στην Επίσημη Εφημερίδα της Ευρωπαϊκής Ένωσης
                   (5) (η «ανακοίνωση για την έναρξη διαδικασίας»), την έναρξη μερικής ενδιάμεσης επανεξέτασης σύμφωνα με το άρθρο 11 παράγραφος 3 του βασικού κανονισμού, της οποίας το αντικείμενο περιορίζεται στην εξέταση της πρακτικής ντάμπινγκ όσον αφορά τον παραγωγό-εξαγωγέα.

               (7)

               Η Επιτροπή ενημέρωσε επίσημα τον παραγωγό-εξαγωγέα, τις αρχές της χώρας εξαγωγής και τον ενωσιακό κλάδο παραγωγής για την έναρξη της έρευνας στο πλαίσιο της μερικής ενδιάμεσης επανεξέτασης. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να γίνουν δεκτά σε ακρόαση.

         1.4.   Έρευνα

               (8)

               Η Επιτροπή, για να λάβει τις αναγκαίες για την έρευνά της πληροφορίες, έστειλε ερωτηματολόγιο στον παραγωγό-εξαγωγέα και έλαβε απάντηση εντός της ορισθείσας προθεσμίας.

               (9)

               Η Επιτροπή αναζήτησε και επαλήθευσε όλες τις πληροφορίες που έκρινε αναγκαίες για τον προσδιορισμό του ντάμπινγκ. Πραγματοποιήθηκε, επίσης, επίσκεψη επαλήθευσης στις εγκαταστάσεις του παραγωγό-εξαγωγέα.

         1.5.   Περίοδος της έρευνας επανεξέτασης

               (10)

               Η έρευνα του επιπέδου ντάμπινγκ κάλυψε την περίοδο από την 1η Ιανουαρίου 2014 έως τις 31 Δεκεμβρίου 2014 (η «περίοδος της έρευνας επανεξέτασης» ή «ΠΕΕ»).

               (11)

               Εκτός από τα στοιχεία αυτά, ο παραγωγός-εξαγωγέας υπέβαλε επίσης στοιχεία σχετικά με το κόστος και τις πωλήσεις για το 2013 και πρότεινε την παράταση της περιόδου έρευνας επανεξέτασης με την προσθήκη του έτους 2013 ώστε να αυξηθεί η αντιπροσωπευτικότητα του όγκου των πωλήσεών του στην Ένωση. Ωστόσο, η Επιτροπή διαπίστωσε ότι η προσθήκη του όγκου των πωλήσεων του εν λόγω παραγωγού-εξαγωγέα στην Ένωση το 2013 δεν θα βελτίωνε την αντιπροσωπευτικότητα όσον αφορά τον όγκο (σε σχέση με τις συνολικές πωλήσεις ή τον συνολικό όγκο παραγωγής) ή τα είδη των πωλήσεων (βλέπε αιτιολογική σκέψη 29 παρακάτω). Επομένως, η Επιτροπή δεν είχε επαρκή λόγο να αποκλίνει από τη συνήθη πρακτική της που συνίσταται να περιορίζει την περίοδο έρευνας επανεξέτασης σε 12 μήνες για να συναχθεί αντιπροσωπευτικό πόρισμα σχετικά με την πρακτική ντάμπινγκ.

               (12)

               Μετά την τελική κοινοποίηση, ο παραγωγός-εξαγωγέας επανέλαβε τον ισχυρισμό του ότι το 2013 θα πρέπει να προστεθεί στην περίοδο της έρευνας επανεξέτασης για να βελτιωθεί η αντιπροσωπευτικότητα. Ισχυρίστηκε ότι οι συγκρίσεις με παράγοντες όπως ο συνολικός όγκος παραγωγής δεν ήταν κατάλληλες και ότι η προσθήκη του 2013 στην περίοδο έρευνας επανεξέτασης θα την καθιστούσε πιο αντιπροσωπευτική όσον αφορά τα πρόσθετα είδη προϊόντος, τον όγκο των πωλήσεων και τον κύκλο εργασιών.

               (13)

               Ο βασικός κανονισμός δεν προσδιορίζει πώς θα πρέπει να μετρηθεί η αντιπροσωπευτικότητα της περιόδου έρευνας επανεξέτασης. Στην περίπτωση αυτή, ο όγκος των πωλήσεων από τον παραγωγό-εξαγωγέα στην αγορά της Ένωσης κατά τη διάρκεια του 2013, σύμφωνα με τους ισχυρισμούς του, ήταν μικρότερος από το ήμισυ του όγκου που, κατά τους ισχυρισμούς του, πωλήθηκε στην αγορά της Ένωσης κατά τη διάρκεια της περιόδου έρευνας επανεξέτασης, ενώ οι συνολικές πωλήσεις και ο όγκος παραγωγής ήταν της ίδιας τάξης μεγέθους για τα δύο έτη. Κατά συνέπεια, είναι σαφές στην περίπτωση αυτή ότι, σε σχετικούς όρους, η προσθήκη του 2013 θα μείωνε την αντιπροσωπευτικότητα των πωλήσεων του παραγωγού-εξαγωγέα προς την Ένωση, ενώ σε απόλυτους όρους, θα τη βελτίωνε μόνο σε μικρό βαθμό.

               (14)

               Συνεπώς, η Επιτροπή επιβεβαιώνει ότι δεν υπάρχει βάσιμος λόγος για παράταση της περιόδου έρευνας επανεξέτασης πέρα από την περίοδο του ενός έτους που εφαρμόζει συνήθως η Επιτροπή.

         2.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

   2.1.   Υπό εξέταση προϊόν

               (15)

               Το υπό επανεξέταση προϊόν είναι εξαρτήματα σωληνώσεων (εκτός από τα χυτά, τους συζευκτήρες και τους συζευκτήρες με βόλτες), από σίδηρο ή χάλυβα (μη συμπεριλαμβανομένου του ανοξείδωτου χάλυβα), με μέγιστη εξωτερική διάμετρο μη υπερβαίνουσα τα 609,6 mm, από αυτά που χρησιμοποιούνται για συγκόλληση κατ' άκρον ή για άλλους σκοπούς, καταγωγής Δημοκρατίας της Κορέας και τα οποία υπάγονται επί του παρόντος στους κωδικούς ΣΟ ex 7307 93 11, ex 7307 93 19 και ex 7307 99 80 (το «υπό εξέταση προϊόν»).

         2.2.   Ομοειδές προϊόν

               (16)

               Η έρευνα επανεξέτασης επιβεβαίωσε ότι το προϊόν που παράγεται από τον παραγωγό-εξαγωγέα, πωλείται στην εγχώρια αγορά και εξάγεται στην Ένωση και σε άλλες εξαγωγικές αγορές, έχει τα ίδια βασικά φυσικά, τεχνικά και χημικά χαρακτηριστικά και τις ίδιες βασικές χρήσεις με τα προϊόντα που πωλούνται στην Ένωση από τον ενωσιακό κλάδο παραγωγής.

               (17)

               Η Επιτροπή αποφάσισε, επομένως, ότι τα εν λόγω προϊόντα, είναι ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.

         3.   ΝΤΑΜΠΙΝΓΚ

   α)   Κανονική αξία

               (18)

               Η Επιτροπή εξέτασε καταρχάς κατά πόσον ο συνολικός όγκος των εγχώριων πωλήσεων του παραγωγού-εξαγωγέα ήταν αντιπροσωπευτικός, σύμφωνα με το άρθρο 2 παράγραφος 2 του βασικού κανονισμού. Οι εγχώριες πωλήσεις θεωρούνται αντιπροσωπευτικές αν ο συνολικός όγκος των εγχώριων πωλήσεων του ομοειδούς προϊόντος σε ανεξάρτητους πελάτες στην εγχώρια αγορά ανά παραγωγό-εξαγωγέα αντιπροσωπεύει τουλάχιστον το 5 % του συνολικού όγκου εξαγωγικών πωλήσεων του υπό εξέταση προϊόντος στην Ένωση κατά την περίοδο της έρευνας. Σε αυτή τη βάση, το σύνολο των πωλήσεων που πραγματοποίησε ο παραγωγός-εξαγωγέας του ομοειδούς προϊόντος στην εγχώρια αγορά ήταν αντιπροσωπευτικές.

               (19)

               Η Επιτροπή προσδιόρισε εν συνεχεία τους τύπους του προϊόντος που πωλήθηκαν στην εγχώρια αγορά, οι οποίοι ήταν πανομοιότυποι ή συγκρίσιμοι με τους τύπους του προϊόντος που πωλήθηκαν προς εξαγωγή στην Ένωση.

               (20)

               Ακολούθως, η Επιτροπή εξέτασε κατά πόσον οι εγχώριες πωλήσεις του παραγωγού-εξαγωγέα στην εγχώρια αγορά του για κάθε τύπο προϊόντος που είναι πανομοιότυπος ή συγκρίσιμος με τον τύπο του προϊόντος που πωλείται προς εξαγωγή στην Ένωση ήταν αντιπροσωπευτικές, σύμφωνα με το άρθρο 2 παράγραφος 2 του βασικού κανονισμού. Οι εγχώριες πωλήσεις ενός τύπου προϊόντος είναι αντιπροσωπευτικές όταν ο συνολικός όγκος των εγχώριων πωλήσεων του συγκεκριμένου τύπου προϊόντος σε ανεξάρτητους πελάτες κατά τη διάρκεια της έρευνας αντιπροσωπεύει τουλάχιστον το 5 % του συνολικού όγκου των εξαγωγικών πωλήσεων του πανομοιότυπου ή συγκρίσιμου τύπου προϊόντος στην Ένωση. Η Επιτροπή διαπίστωσε ότι οι περισσότεροι τύποι του προϊόντος ήταν αντιπροσωπευτικοί.

               (21)

               Στη συνέχεια, η Επιτροπή προσδιόρισε το ποσοστό των κερδοφόρων πωλήσεων σε ανεξάρτητους πελάτες στην εγχώρια αγορά για κάθε τύπο προϊόντος κατά την περίοδο της έρευνας, προκειμένου να αποφασίσει αν θα χρησιμοποιηθούν οι πραγματικές εγχώριες πωλήσεις για τον υπολογισμό της κανονικής αξίας, σύμφωνα με το άρθρο 2 παράγραφος 4 του βασικού κανονισμού.

               (22)

               Η κανονική αξία βασίζεται στην πραγματική εγχώρια τιμή ανά τύπο προϊόντος, ανεξάρτητα από το αν οι εν λόγω πωλήσεις είναι κερδοφόρες ή όχι, εάν:

                           α)

                           ο όγκος πωλήσεων του τύπου προϊόντος που πωλήθηκε σε καθαρή τιμή πώλησης ίση ή μεγαλύτερη από το υπολογισμένο κόστος παραγωγής αντιπροσώπευε περισσότερο από το 80 % του συνολικού όγκου των πωλήσεων του εν λόγω τύπου προϊόντος· και

                           β)

                           η σταθμισμένη μέση τιμή πώλησης του συγκεκριμένου τύπου προϊόντος είναι ίση ή υψηλότερη από το μοναδιαίο κόστος παραγωγής.

               (23)

               Στην περίπτωση αυτή, η κανονική αξία είναι ο σταθμισμένος μέσος όρος των τιμών όλων των εγχώριων πωλήσεων του εν λόγω τύπου προϊόντος κατά τη διάρκεια της περιόδου έρευνας της επανεξέτασης.

               (24)

               Η κανονική αξία είναι η πραγματική εγχώρια τιμή ανά τύπο προϊόντος μόνο των κερδοφόρων εγχώριων πωλήσεων των τύπων του προϊόντος κατά την περίοδο της έρευνας επανεξέτασης, εάν:

                           α)

                           ο όγκος των επικερδών πωλήσεων του τύπου προϊόντος αντιπροσωπεύει το 80 % ή λιγότερο του συνολικού όγκου των πωλήσεων του τύπου· ή

                           β)

                           η σταθμισμένη μέση τιμή του συγκεκριμένου τύπου προϊόντος είναι χαμηλότερη από το μοναδιαίο κόστος παραγωγής.

               (25)

               Η ανάλυση των εγχώριων πωλήσεων κατέδειξε ότι η μεγάλη πλειονότητα των εγχώριων πωλήσεων ήταν κερδοφόρες και ότι η μέση σταθμισμένη τιμή πώλησης ήταν υψηλότερη από το κόστος παραγωγής. Αντιστοίχως, η κανονική αξία υπολογίστηκε ως σταθμισμένος μέσος όρος μόνο των κερδοφόρων πωλήσεων.

               (26)

               Στις περιπτώσεις που οι πωλήσεις του τύπου προϊόντος του ομοειδούς προϊόντος κατά τις συνήθεις εμπορικές πράξεις ήταν μηδενικές ή ανεπαρκείς ή όταν ένας τύπος προϊόντος δεν πωλήθηκε σε αντιπροσωπευτικές ποσότητες στην εγχώρια αγορά, η Επιτροπή χρησιμοποίησε κατασκευασμένη κανονική αξία, σύμφωνα με το άρθρο 2 παράγραφοι 3 και 6 του βασικού κανονισμού.

               (27)

               Η κανονική αξία κατασκευάστηκε προσθέτοντας τα ακόλουθα στο μέσο κόστος παραγωγής του ομοειδούς προϊόντος του παραγωγού-εξαγωγέα κατά την περίοδο της έρευνας επανεξέτασης:

                           α)

                           τα μέσα σταθμισμένα έξοδα πώλησης μαζί με τα γενικά και διοικητικά έξοδα (ΠΓΔΕ) που πραγματοποίησε ο παραγωγός-εξαγωγέας για τις εγχώριες πωλήσεις του ομοειδούς προϊόντος, κατά τις συνήθεις εμπορικές πράξεις, κατά την περίοδο της έρευνας επανεξέταση· και

                           β)

                           το μέσο σταθμισμένο κέρδος που πραγματοποίησε ο παραγωγός-εξαγωγέας για τις εγχώριες πωλήσεις του ομοειδούς προϊόντος, κατά τις συνήθεις εμπορικές πράξεις, κατά την περίοδο της έρευνας επανεξέτασης.

               (28)

               Για τους τύπους προϊόντων που δεν πωλήθηκαν σε αντιπροσωπευτικές ποσότητες στην εγχώρια αγορά, προστέθηκαν τα μέσα έξοδα ΠΓΔΕ και το μέσο κέρδος των συναλλαγών που πραγματοποιήθηκαν στο πλαίσιο συνήθων εμπορικών πράξεων στην εγχώρια αγορά για τους συγκεκριμένους τύπους. Για τους τύπους του προϊόντος που δεν πωλήθηκαν καθόλου στην εγχώρια αγορά, προστέθηκαν τα μέσα έξοδα ΠΓΔΕ και το μέσο κέρδος από συναλλαγές που πραγματοποιήθηκαν στο πλαίσιο των συνήθων εμπορικών πράξεων στην εγχώρια αγορά.

         β)   Τιμή εξαγωγής

               (29)

               Κατά την περίοδο της έρευνας επανεξέτασης αμελητέες μόνο ποσότητες του υπό εξέταση προϊόντος πωλήθηκαν από τον παραγωγό-εξαγωγέα στην Ένωση, που αντιπροσωπεύουν μεταξύ 0,1 % και 0,3 % του όγκου παραγωγής του (εύρος που παρέχεται για λόγους τήρησης του απορρήτου). Επιπλέον, για ορισμένες συναλλαγές, ο παραγωγός-εξαγωγέας δεν μπορούσε να αποδείξει με πειστικό τρόπο ότι ο δασμός αντιντάμπινγκ είχε καταβληθεί πραγματικά, γεγονός το οποίο δημιουργεί αμφιβολίες ως προς το αν τα εμπορεύματα είχαν τεθεί σε ελεύθερη κυκλοφορία εντός του τελωνειακού εδάφους της Ένωσης. Εξάλλου, οι εν λόγω πωλήσεις πραγματοποιήθηκαν όλες σε τρεις πελάτες για ειδικά έργα με δικές τους προδιαγραφές για τα εξαρτήματα. Επιπλέον, οι πωλήσεις έγιναν, ως «πακέτο» μαζί με άλλα εξαρτήματα και προϊόντα που δεν ήταν το υπό εξέταση προϊόν. Στο πλαίσιο αυτό, ο κίνδυνος της διασταυρούμενης αντιστάθμισης θεωρείται σημαντικός. Για τους ανωτέρω λόγους, δεν θα μπορούσε να πραγματοποιηθεί ουσιαστική ανάλυση του ντάμπινγκ με βάση τις πωλήσεις στην Ένωση του υπό εξέταση προϊόντος από τον παραγωγό-εξαγωγέα κατά τη διάρκεια της περιόδου έρευνας επανεξέτασης.

               (30)

               Επειδή οι όγκοι των εξαγωγών προς την Ένωση είναι ανεπαρκείς, ελήφθησαν υπόψη οι εξαγωγές προς άλλες τρίτες χώρες για τον καθορισμό της τιμής εξαγωγής. Διαπιστώθηκε ότι ο παραγωγός-εξαγωγέας έχει τέσσερις σημαντικές εξαγωγικές αγορές, οι οποίες από κοινού καλύπτουν πάνω από το 50 % των εξαγωγικών πωλήσεων του παραγωγού-εξαγωγέα σε τρίτες χώρες κατά την περίοδο της έρευνας επανεξέτασης. Οι υπόλοιπες πωλήσεις προορίζονταν για 39 άλλες εξαγωγικές αγορές, η καθεμία από τις οποίες αντιπροσωπεύει το 0,1 % έως 5 % των εξαγωγικών πωλήσεων του παραγωγού-εξαγωγέα. Οι τιμές εξαγωγής προς τις χώρες αυτές διαφέρουν σε μεγάλο βαθμό λόγω των ανόμοιων χαρακτηριστικών κάθε αγοράς. Πολλά από αυτά τα ανόμοια στοιχεία (όπως είναι οι όροι ανταγωνισμού σε κάθε αγορά) δεν είναι γνωστά. Ως εκ τούτου, εξέτασε στη συνέχεια κατά πόσον ένας από τους κύριους εξαγωγικούς προορισμούς του παραγωγού-εξαγωγέα μπορεί να χρησιμοποιηθεί ως υποκατάστατο της αγοράς της Ένωσης.

               (31)

               Τα Ηνωμένα Αραβικά Εμιράτα («ΗΑΕ») είναι η μεγαλύτερη εξαγωγική αγορά για τον παραγωγό-εξαγωγέα και αντιπροσώπευει το 15 % — 18 % των εξαγωγικών πωλήσεων του παραγωγού-εξαγωγέα σε βάρος και το 15 % — 18 % σε αξία κατά την περίοδο της έρευνας επανεξέτασης. Ωστόσο, τα Ηνωμένα Αραβικά Εμιράτα δεν έχουν εγχώριους παραγωγούς του υπό εξέταση προϊόντος. Επομένως, θεωρείται μάλλον διαφορετική αγορά όσον αφορά την οικονομική δομή σε σύγκριση με την ενωσιακή αγορά.

               (32)

               Όπως στο πλαίσιο της επανεξέτασης ενόψει της λήξης ισχύος των μέτρων που κατέληξε στον κανονισμό (ΕΕ) αριθ. 1283/2014, θεωρείται σκόπιμο να εξεταστούν οι πωλήσεις του παραγωγού-εξαγωγέα στις Ηνωμένες Πολιτείες της Αμερικής («ΗΠΑ»), που ήταν ο δεύτερος μεγαλύτερος εξαγωγικός προορισμός του παραγωγού-εξαγωγέα κατά την περίοδο της έρευνας επανεξέτασης. Η έρευνα επιβεβαίωσε ότι η αγορά των ΗΠΑ έχει παρόμοιο μέγεθος με αυτό της ενωσιακή αγοράς, με πολλούς εγχώριους παραγωγούς αλλά επίσης με μεγάλο ποσοστό εισαγωγών. Επιβεβαίωσε επίσης ότι η αγορά των ΗΠΑ, κατά την περίοδο της έρευνας επανεξέτασης, είχε χαμηλούς εισαγωγικούς δασμούς και ότι δεν εφαρμόζονταν δασμοί αντιντάμπινγκ στις εισαγωγές από την Κορέα, με αποτέλεσμα να επικρατεί στην αγορά αυτή μεγάλος ανταγωνισμός. Επιπλέον, οι ΗΠΑ είναι όντως σημαντικός προορισμός των εξαγωγών από την Κορέα γενικά και επίσης για τον οικείο παραγωγό-εξαγωγέα, του οποίου οι εξαγωγές στις ΗΠΑ κατά την περίοδο έρευνας της επανεξέτασης αντιπροσωπεύουν το 7 % - 12 % του όγκου παραγωγής του και το 11 % - 14 % των εξαγωγικών πωλήσεών του.

               (33)

               Ως εκ τούτου, με βάση τα χαρακτηριστικά και τις ιδιαιτερότητες της υπόθεσης και χωρίς επαρκείς όγκους εξαγωγών στην Ένωση, κρίθηκε ότι, στη συγκεκριμένη έρευνα, οι ΗΠΑ θα αποτελέσει εύλογη βάση για τον καθορισμό της τιμής εξαγωγής. Η διαπιστωθείσα τιμή εξαγωγής του παραγωγού-εξαγωγέα προς τις ΗΠΑ χρησιμοποιήθηκε, συνεπώς, για τον καθορισμό της τιμής εξαγωγής, προσαρμοσμένης σε επίπεδο «εκ του εργοστασίου», αφού ελήφθησαν υπόψη, κατά περίπτωση, το κόστος, μεταξύ άλλων, των μεταφορών, οι δασμοί και οι φορολογικές επιβαρύνσεις.

               (34)

               Μετά την τελική κοινοποίηση, ο παραγωγός-εξαγωγέας αμφισβήτησε, τόσο για νομικούς όσο και για πραγματικούς λόγους, ότι οι συναλλαγές πωλήσεων προς την Ένωση δεν θα μπορούσαν να χρησιμοποιηθούν για τον καθορισμό αντιπροσωπευτικής τιμής εξαγωγής.

               (35)

               Πρώτον, ο παραγωγός-εξαγωγέας υποστήριξε ότι η τιμή εξαγωγής μπορεί να θεωρηθεί αναξιόπιστη από την Επιτροπή μόνο αν διαπιστωθεί, σύμφωνα με το άρθρο 2 παράγραφος 9 του βασικού κανονισμού, ότι υπάρχει σύνδεσμος ή συμψηφιστικός διακανονισμός μεταξύ του παραγωγού-εξαγωγέα και του εισαγωγέα ή ενός τρίτου. Σε όλες τις άλλες περιπτώσεις, η Επιτροπή θα πρέπει να βασιστεί στον υπολογισμό του ντάμπινγκ στις τιμές εξαγωγής (της Ένωσης) και, αν δεν το πράξει, αυτό συνεπάγεται παραβίαση του άρθρο 2.3 της συμφωνίας αντιντάμπινγκ του ΠΟΕ.

               (36)

               Στο πλαίσιο αυτό, η Επιτροπή δεν συμφωνεί με τη στενή ερμηνεία του άρθρου 2 παράγραφος 9 του βασικού κανονισμού, η οποία δεν υποστηρίζεται από τη νομολογία. Πράγματι, καμία διάταξη του άρθρου 2 παράγραφος 9 του βασικού κανονισμού δεν ορίζει ότι μια αρχή που διεξάγει έρευνα πρέπει να βασίζεται σε μη αντιπροσωπευτικούς όγκους εξαγωγικών πωλήσεων των οποίων το επίπεδο τιμών δεν θα μπορούσε σε καμία περίπτωση να θεωρηθεί κατάλληλο, λαμβανομένων υπόψη των περιστάσεων που αναφέρονται στην αιτιολογική σκέψη 29 και εξετάζονται λεπτομερώς στο παρόν τμήμα. Κατά συνέπεια, οι ισχυρισμοί του παραγωγού-εξαγωγέα θα πρέπει να απορριφθούν.

               (37)

               Δεύτερον, ο παραγωγός-εξαγωγέας ισχυρίστηκε, από άποψη πραγματικών περιστατικών, ότι οι πωλήσεις του στην Ένωση δεν ήταν αμελητέες, επισημαίνοντας τον αριθμό των συναλλαγών, τους τύπους του προϊόντος και τα κράτη μέλη της Ένωσης στα οποία ισχυρίστηκε ότι πραγματοποίησε πωλήσεις το 2013 και το 2014. Ωστόσο, κατά την περίοδο έρευνας επανεξέτασης, εκδόθηκαν μόνο 14 τιμολόγια από τον παραγωγό-εξαγωγέα για πωλήσεις στην Ένωση. Η πολύ μικρή ποσότητα που αντιπροσωπεύουν αυτές οι εικαζόμενες πωλήσεις στην Ένωση, όπως αναφέρεται στην αιτιολογική σκέψη 29 παραπάνω, δεν αμφισβητήθηκε από τον παραγωγό-εξαγωγέα.

               (38)

               Τρίτον, ο παραγωγός-εξαγωγέας ισχυρίστηκε, από άποψη πραγματικών περιστατικών, ότι το γεγονός ότι οι εξαγωγικές πωλήσεις του προς την Ένωση προορίζονταν για ειδικά έργα με δικές τους προδιαγραφές δεν είναι σημαντικό και ότι είχε υποβάλει θετικά αποδεικτικά στοιχεία ότι δεν είχε πραγματοποιηθεί διασταυρούμενη αντιστάθμιση. Ως προς αυτό, θα πρέπει να τονιστεί ότι στην κοινοποίηση αναφέρθηκε ότι, λόγω της φύσης των πωλήσεων στην αγορά της Ένωσης, υπήρχε ο κίνδυνος διασταυρούμενης αντιστάθμισης με άλλα προϊόντα, αν και γίνεται δεκτό ότι δεν διαπιστώθηκε καμία απόδειξη ή διάψευση για το ότι όντως πραγματοποιήθηκε διασταυρούμενη αντιστάθμιση κατά την περίοδο της έρευνας επανεξέτασης. Λαμβάνοντας υπόψη ότι το θέμα της διασταυρούμενης αντιστάθμισης τέθηκε στην κοινοποίηση ως απλός κίνδυνος, είναι ένα μόνο από τα στοιχεία που η Επιτροπή έλαβε υπόψη για τον καθορισμό της αντιπροσωπευτικότητας των πωλήσεων της Ένωσης (βλέπε αιτιολογική σκέψη 29).

               (39)

               Τέταρτον, ο παραγωγός-εξαγωγέας ισχυρίστηκε, από άποψη πραγματικών περιστατικών, ότι η Επιτροπή είχε λάβει αποδεικτικά στοιχεία ότι όλα τα εμπορεύματα είχαν τεθεί σε ελεύθερη κυκλοφορία στην αγορά της Ένωσης και ότι οι δασμοί αντιντάμπινγκ καταβλήθηκαν ή πρέπει να καταβληθούν.

               (40)

               Μετά την κοινοποίηση, ο παραγωγός-εξαγωγέας απάντησε σε αίτημα της Επιτροπής να διευκρινίσει την άποψή του σχετικά με το θέμα αυτό σε σχέση με τα έγγραφα πηγής που έχει στη διάθεσή της η Επιτροπή. Τα υποβληθέντα έγγραφα επιβεβαίωσαν ότι, για συναλλαγές που καλύπτουν περίπου το ήμισυ του όγκου των πωλήσεων στην Ένωση, υπήρχαν ανεξήγητες παρατυπίες όσον αφορά την πληρωμή των δασμών. Ειδικότερα, οι εν λόγω συναλλαγές, για τις οποίες δεν ήταν δυνατόν να προσκομιστούν αποδείξεις όσον αφορά την καταβολή του δασμού αντιντάμπινγκ ύψους 44 %, καθιστούν τις τιμές πωλήσεων της Ένωσης σαφώς αναξιόπιστες, καθώς οι εν λόγω πωλήσεις, κατά πάσα πιθανότητα, έγιναν με την εσφαλμένη παραδοχή ότι δεν καταβάλλονται οι δασμοί αντιντάμπινγκ.

               (41)

               Πέμπτον, η TK Corporation ισχυρίστηκε ότι επειδή η ενδιάμεση επανεξέταση ξεκίνησε με βάση αποδεικτικά εκ πρώτης όψεως στοιχεία σχετικά με τις πωλήσεις προς την Ένωση που παρουσίασαν χαμηλότερο περιθώριο ντάμπινγκ, τότε πρέπει να είναι δυνατό (ως μέρος του τελικού καθορισμού του ντάμπινγκ) να υπολογιστεί το περιθώριο ντάμπινγκ με βάση τις πωλήσεις στην Ένωση. Ο ισχυρισμός αυτός απορρίφθηκε. Πρώτον, τα αποδεικτικά στοιχεία που απαιτούνται για την έναρξη της ενδιάμεσης επανεξέτασης είναι από τη φύση τους πολύ διαφορετικά από εκείνα στα οποία η ερευνητική αρχή βάσισε τα οριστικά της συμπεράσματα. Δεύτερον, από την έρευνα προέκυψε ότι οι εν λόγω πωλήσεις δεν μπορούν να χρησιμοποιηθούν για όλους τους λόγους που αναφέρονται στο παρόν τμήμα. Σημειώνεται επίσης ότι η απλή δυνατότητα να υπολογιστεί περιθώριο ντάμπινγκ δεν καθιστά το περιθώριο ντάμπινγκ σύμφωνο με τις σχετικές διατάξεις του βασικού κανονισμού.

               (42)

               Ως εκ τούτου, λαμβανομένου υπόψη του γεγονότος ότι οι πωλήσεις στην Ένωση ήταν σε τόσο χαμηλές ποσότητες σε απόλυτους και σε συγκρίσιμους όρους και ότι, επιπλέον, υπήρχαν θεμιτοί λόγοι αμφισβήτησης της αξιοπιστίας σημαντικού μεριδίου των πωλήσεων αυτών για άλλους λόγους από εκείνους που αφορούν τον όγκο, ο ισχυρισμός ότι η Επιτροπή κακώς δεν έλαβε υπόψη τις εξαγωγικές πωλήσεις στην Ένωση για τον καθορισμό της τιμής εξαγωγής θα πρέπει να απορριφθεί.

               (43)

               Τέλος, η ανάλυση και τα πορίσματα στις αιτιολογικές σκέψεις 32 και 33 παραπάνω, που δεν αμφισβητήθηκαν από τον παραγωγό-εξαγωγέα, αποδεικνύουν σαφώς ότι αποδόθηκε ιδιαίτερη προσοχή στην κατασκευή της τιμής εξαγωγής και ότι οι ΗΠΑ μπορούν να θεωρηθούν εύλογη βάση για τον καθορισμό των τιμών εξαγωγής, όταν δεν υπάρχουν αξιόπιστες τιμές της Ένωσης.

         γ)   Σύγκριση

               (44)

               Η Επιτροπή συνέκρινε την κανονική αξία με την τιμή εξαγωγής του παραγωγού-εξαγωγέα βάσει τιμών εκ του εργοστασίου.

               (45)

               Στις περιπτώσεις που κρίθηκε αναγκαίο για να εξασφαλιστεί δίκαιη σύγκριση, η Επιτροπή προσάρμοσε την κανονική αξία και/ή την τιμή εξαγωγής, ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Πραγματοποιήθηκαν προσαρμογές για τα έξοδα χερσαίων και θαλάσσιων μεταφορών, το κόστος ασφάλισης, τις δαπάνες χειρισμού και φόρτωσης, καθώς και για τα παρεπόμενα έξοδα.

         δ)   Περιθώριο ντάμπινγκ

               (46)

               Για τον παραγωγό-εξαγωγέα, η Επιτροπή συνέκρινε τη μέση σταθμισμένη κανονική αξία κάθε τύπου του ομοειδούς προϊόντος με τη μέση σταθμισμένη τιμή εξαγωγής του αντίστοιχου τύπου του υπό εξέταση προϊόντος, σύμφωνα με το άρθρο 2 παράγραφοι 11 και 12 του βασικού κανονισμού.

               (47)

               Σ' αυτή τη βάση, το μέσο σταθμισμένο περιθώριο ντάμπινγκ, εκφρασμένο ως ποσοστό της τιμής CIF στα σύνορα της Ένωσης, πριν από την καταβολή του δασμού, καθορίζεται σε 32,4 %.

         4.   ΔΙΑΡΚΗΣ ΧΑΡΑΚΤΗΡΑΣ ΤΗΣ ΜΕΤΑΒΟΛΗΣ ΤΩΝ ΣΥΝΘΗΚΩΝ

               (48)

               Σύμφωνα με το άρθρο 11 παράγραφος 3 του βασικού κανονισμού, η Επιτροπή εξέτασε επίσης κατά πόσον η μεταβολή των συνθηκών ήταν δυνατόν να θεωρηθεί εύλογα διαρκούς χαρακτήρα.

               (49)

               Από την άποψη αυτή, η έρευνα έδειξε ότι στην TK Corporation έγιναν πράγματι διαρθρωτικές αλλαγές που οδήγησαν σε μείωση του κόστους και σε βελτίωση της αποδοτικότητας. Μάλιστα, η εταιρεία πρόσθεσε ένα δεύτερο εργοστάσιο το 2010 και ένα τρίτο το 2012. Ως αποτέλεσμα της σημαντικής αύξησης της παραγωγικής ικανότητας, κατέστη δυνατή η αποτελεσματικότερη αναδιοργάνωση των γραμμών παραγωγής και των αποθηκών και η σημαντική ελάττωση των εξόδων. Αυτή η μείωση του κόστους έχει άμεσο αντίκτυπο στο περιθώριο ντάμπινγκ. Οι περιστάσεις που περιγράφονται εδώ υπάρχουν λίγες πιθανότητες να αλλάξουν στο άμεσο μέλλον κατά τρόπο που θα επηρέαζε τα πορίσματα αυτά.

               (50)

               Συνεπώς, η εν λόγω αλλαγή περιστάσεων μπορεί να θεωρηθεί ότι έχει διαρκή χαρακτήρα και ότι η εφαρμογή του μέτρου στο σημερινό του επίπεδο δεν δικαιολογείται πλέον.

               (51)

               Η επιτροπή άμυνας του κλάδου παραγωγής συγκολλημένων κατ' άκρον εξαρτημάτων από χάλυβα της ΕΕ παρατήρησε ότι, παρά τις διαρθρωτικές αλλαγές με τις οποίες η TK Corporation επέτυχε μείωση του κόστους και βελτίωση της αποδοτικότητας, η αποδοτικότητα της TK Corporation (για το σύνολο της εταιρείας) δεν βελτιώθηκε κατά την περίοδο 2012-2014. Ως εκ τούτου, η επιτροπή άμυνας του κλάδου παραγωγής συγκολλημένων κατ' άκρον εξαρτημάτων από χάλυβα της ΕΕ εξέφρασε αμφιβολίες σχετικά με τον διαρκή χαρακτήρα της μεταβολής των συνθηκών και των επιπτώσεών τους στο περιθώριο ντάμπινγκ.

               (52)

               Η Επιτροπή εξέτασε αυτό το επιχείρημα. Πρώτον, σημειώνεται ότι ο διαρκής χαρακτήρας της αλλαγής των περιστάσεων αξιολογείται σε σχέση με την αρχική έρευνα το 2002. Δεύτερον, η κερδοφορία μιας εταιρείας και η σχετική εξέλιξη εξαρτώνται από διάφορους παράγοντες, ένας εκ των οποίων είναι η αποδοτικότητα. Τρίτον, η μείωση του κόστους που αναφέρεται στην αιτιολογική σκέψη 49 σχετίζεται μόνο με τις δαπάνες που μπορούν να συσχετιστούν με τις διαρθρωτικές αλλαγές που αναφέρονται στην ίδια αιτιολογική σκέψη. Για παράδειγμα, η εξέλιξη του μέσου κόστους των πρώτων υλών, του κόστους εργασίας και του ενεργειακού κόστους δεν μπορεί να συσχετιστεί άμεσα με τη βελτίωση της αποδοτικότητας με τη δημιουργία των δύο εργοστασίων. Τέλος, η επιτροπή άμυνας του κλάδου παραγωγής συγκολλημένων κατ' άκρον εξαρτημάτων από χάλυβα της ΕΕ υποστήριξε τον ισχυρισμό της με αναφορά στα συνολικά αριθμητικά στοιχεία για την αποδοτικότητα της TK Corporation και όχι εκείνα που συνδέονται ειδικά με το υπό εξέταση προϊόν. Ως εκ τούτου, η Επιτροπή απέρριψε αυτόν τον ισχυρισμό.

         5.   ΜΕΤΡΑ ΑΝΤΙΝΤΑΜΠΙΝΓΚ

               (53)

               Τα ενδιαφερόμενα μέρη ενημερώθηκαν σχετικά με τα ουσιώδη πραγματικά περιστατικά και το σκεπτικό βάσει των οποίων επρόκειτο να προταθεί η τροποποίηση του εφαρμοζόμενου στον παραγωγό-εξαγωγέα δασμολογικού συντελεστή και είχαν την ευκαιρία να διατυπώσουν τις παρατηρήσεις τους.

               (54)

               Σε συνέχεια της έρευνας επανεξέτασης, το προτεινόμενο αναθεωρημένο περιθώριο ντάμπινγκ και ο δασμολογικός συντελεστής ντάμπινγκ προς εφαρμογή στις εισαγωγές του υπό εξέταση προϊόντος που κατασκευάζεται από την TK Corporation ανέρχεται σε 32,4 %,

               (55)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΚ) αριθ. 1225/2009,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο πίνακας στο άρθρο 1 παράγραφος 2 του κανονισμού (ΕΕ) αριθ. 1283/2014 τροποποιείται με την προσθήκη των εξής:

               Χώρα

               Εταιρεία

               Δασμολογικός συντελεστής (%)

               Πρόσθετος κωδικός TARIC

               Δημοκρατία της Κορέας

               TK Corporation, 1499-1, Songjeong-Dong, Gangseo-Gu, Busan

               32,4

               C066

               Όλες οι άλλες εταιρείες

               44,0

               C999

         Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Μαρτίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  ΕΕ L 228 της 24.8.2002, σ. 1.

      (3)  ΕΕ L 275 της 16.10.2008, σ. 18, όπως τροποποιήθηκε τελευταία με τον εκτελεστικό κανονισμό (ΕΕ) αριθ. 363/2010 (ΕΕ L 107 της 29.4.2010, σ. 1).

      (4)  ΕΕ L 347 της 3.12.2014, σ. 17.

      (5)  ΕΕ C 58 της 18.2.2015, σ. 9.


title: Εκτελεστικός κανονισμός (ΕΕ) αριθ. 1384/2011 της Επιτροπής, της 22ας Δεκεμβρίου 2011 , σχετικά με τον ελάχιστο δασμό που καθορίζεται κατόπιν του τρίτου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 1239/2011

text:
               23.12.2011

               EL

               Επίσημη Εφημερίδα της Ευρωπαϊκής Ένωσης

               L 343/33

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1384/2011 ΤΗΣ ΕΠΙΤΡΟΠΉΣ
   της 22ας Δεκεμβρίου 2011
   σχετικά με τον ελάχιστο δασμό που καθορίζεται κατόπιν του τρίτου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 1239/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 187 σε συνδυασμό με το άρθρο 4,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) αριθ. 1239/2011 της Επιτροπής (2), προκηρύχθηκε διαρκής διαγωνισμός για την περίοδο εμπορίας 2011/2012 για την εισαγωγή ζάχαρης του κωδικού ΣΟ 1701 με μειωμένο δασμό.

               (2)

               Σύμφωνα με το άρθρο 6 του εκτελεστικού κανονισμού (ΕΕ) αριθ. 1239/2011, η Επιτροπή θα αποφασίσει, με βάση τις προσφορές που υποβλήθηκαν κατόπιν επιμέρους διαγωνισμού, είτε να καθορίσει είτε να μην καθορίσει ελάχιστο δασμό ανά οκταψήφιο κωδικό ΣΟ.

               (3)

               Βάσει των προσφορών που υποβλήθηκαν για τον τρίτο επιμέρους διαγωνισμό θα πρέπει να καθοριστεί ελάχιστος δασμός για ορισμένους οκταψήφιους κωδικούς ζάχαρης που υπάγεται στον κωδικό ΣΟ 1701 και να μην καθοριστεί ελάχιστος δασμός για τους υπόλοιπους οκταψήφιους κωδικούς ζάχαρης που υπάγεται στον εν λόγω κωδικό ΣΟ.

               (4)

               Για να δοθεί γρήγορα σήμα στην αγορά και να διασφαλιστεί η αποτελεσματική διαχείριση του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (5)

               Η επιτροπή διαχείρισης της κοινής οργάνωσης των γεωργικών αγορών δεν διατύπωσε γνώμη στην προθεσμία που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Όσον αφορά τον τρίτο επιμέρους διαγωνισμό στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 1239/2011, για τον οποίο η προθεσμία υποβολής προσφορών έληξε, στις 21 Δεκεμβρίου 2011, καθορίστηκε ή δεν καθορίστηκε ελάχιστος δασμός, όπως αναφέρεται στο παράρτημα του παρόντος κανονισμού για τους οκταψήφιους κωδικούς ζάχαρης που υπάγεται στον κωδικό ΣΟ 1701.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Δεκεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 318 της 1.12.2011, σ. 4.

      ΠΑΡΑΡΤΗΜΑ

         Ελάχιστοι δασμοί

                  (EUR/τόνο)

                  Οκταψήφιος κωδικός ΣΟ

                  Ελάχιστος δασμός

                  1

                  2

                  1701 11 10

                  269,16

                  1701 11 90

                  —

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  —

                  1701 99 90

                  X

                              (—)

                              δεν καθορίστηκε ελάχιστος δασμός (όλες οι προσφορές απορρίφθηκαν)

                              (X)

                              δεν υποβλήθηκαν προσφορές


title: Εκτελεστικός κανονισμός (ΕΕ) αριθ. 1035/2013 της Επιτροπής, της 24ης Οκτωβρίου 2013 , σχετικά με την έγκριση του βενζοϊκού οξέος ως υπάρχουσας δραστικής ουσίας για χρήση σε βιοκτόνα των τύπων προϊόντων 3 και 4 Κείμενο που παρουσιάζει ενδιαφέρον για τον ΕΟΧ

text:
               25.10.2013

               EL

               Επίσημη Εφημερίδα της Ευρωπαϊκής Ένωσης

               L 283/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1035/2013 ΤΗΣ ΕΠΙΤΡΟΠΉΣ
   της 24ης Οκτωβρίου 2013
   σχετικά με την έγκριση του βενζοϊκού οξέος ως υπάρχουσας δραστικής ουσίας για χρήση σε βιοκτόνα των τύπων προϊόντων 3 και 4
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1451/2007 της Επιτροπής (2) καταρτίστηκε κατάλογος δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα I ή IA ή IB της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (3). Στον κατάλογο αυτό περιλαμβάνεται το βενζοϊκό οξύ.

               (2)

               Το βενζοϊκό οξύ αξιολογήθηκε σύμφωνα με το άρθρο 11 παράγραφος 2 της οδηγίας 98/8/ΕΚ για χρήση στον τύπο προϊόντων 3, βιοκτόνα προϊόντα του κτηνιατρικού τομέα, και στον τύπο προϊόντων 4, απολυμαντικά χώρων τροφίμων και διατροφής, που ορίζονται στο παράρτημα V της εν λόγω οδηγίας και αντιστοιχούν στους τύπους προϊόντων 3 και 4, αντιστοίχως, που ορίζονται στο παράρτημα V του κανονισμού (ΕΕ) αριθ. 528/2012.

               (3)

               Το κράτος μέλος που ορίστηκε ως εισηγητής είναι η Γερμανία, η οποία, στις 3 Φεβρουαρίου 2011, υπέβαλε στην Επιτροπή τις εκθέσεις της αρμόδιας αρχής, συνοδευόμενες από συστάσεις, σύμφωνα με το άρθρο 14 παράγραφοι 4 και 6 του κανονισμού (ΕΚ) αριθ. 1451/2007.

               (4)

               Τα κράτη μέλη και η Επιτροπή εξέτασαν τις εκθέσεις της αρμόδιας αρχής. Σύμφωνα με το άρθρο 15 παράγραφος 4 του κανονισμού (ΕΚ) αριθ. 1451/2007, οι διαπιστώσεις της εξέτασης ενσωματώθηκαν σε δύο εκθέσεις αξιολόγησης, στις 27 Σεπτεμβρίου 2013, στο πλαίσιο της μόνιμης επιτροπής για τα βιοκτόνα προϊόντα.

               (5)

               Από τις ανωτέρω εκθέσεις συνάγεται ότι τα βιοκτόνα που ανήκουν στους τύπους προϊόντων 3 και 4 και περιέχουν βενζοϊκό οξύ αναμένεται να ικανοποιούν τις απαιτήσεις του άρθρου 5 της οδηγίας 98/8/ΕΚ.

               (6)

               Είναι επομένως σκόπιμο να εγκριθεί το βενζοϊκό οξύ για χρήση σε βιοκτόνα των τύπων προϊόντων 3 και 4.

               (7)

               Βάσει του άρθρου 4 παράγραφος 4 του κανονισμού (ΕΕ) αριθ. 528/2012, οι εγκρίσεις δεν θα πρέπει να καλύπτουν τα νανοϋλικά, δεδομένου ότι αυτά δεν εξετάστηκαν κατά τις αξιολογήσεις.

               (8)

               Όσον αφορά τη χρήση στον τύπο προϊόντων 4, κατά την αξιολόγηση δεν εξετάστηκε η ενσωμάτωση βιοκτόνων που περιέχουν βενζοϊκό οξύ σε υλικά και αντικείμενα που προορίζονται να έρθουν άμεσα ή έμμεσα σε επαφή με τρόφιμα, κατά την έννοια του άρθρου 1 παράγραφος 1 του κανονισμού (ΕΚ) αριθ. 1935/2004 του Ευρωπαϊκού Κοινοβουλίου και του Συμβουλίου (4). Για τα υλικά αυτά ενδέχεται να απαιτείται η θέσπιση ειδικών ορίων μετανάστευσης στα τρόφιμα, όπως αναφέρεται στο άρθρο 5 παράγραφος 1 στοιχείο ε) του κανονισμού (ΕΚ) αριθ. 1935/2004. Επομένως, η έγκριση δεν θα πρέπει να καλύπτει τη χρήση αυτή, εκτός εάν η Επιτροπή έχει θεσπίσει τα εν λόγω όρια ή εάν έχει διαπιστωθεί δυνάμει του εν λόγω κανονισμού ότι δεν είναι αναγκαία η θέσπιση τέτοιων ορίων.

               (9)

               Θα πρέπει να προβλέπεται ένα εύλογο χρονικό διάστημα πριν από την έγκριση δραστικής ουσίας, ώστε να παρέχεται η δυνατότητα στα κράτη μέλη, στα ενδιαφερόμενα μέρη και στην Επιτροπή, κατά περίπτωση, να προετοιμάζονται για την ικανοποίηση των συνακόλουθων νέων απαιτήσεων.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα προϊόντα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται το βενζοϊκό οξύ ως δραστική ουσία για χρήση σε βιοκτόνα των τύπων προϊόντων 3 και 4, με την επιφύλαξη των ειδικών διατάξεων και όρων του παραρτήματος.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Οκτωβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 167 της 27.6.2012, σ. 1.

      (2)  Κανονισμός (ΕΚ) αριθ. 1451/2007 της Επιτροπής, της 4ης Δεκεμβρίου 2007, σχετικά με τη δεύτερη φάση του δεκαετούς προγράμματος εργασιών που αναφέρεται στο άρθρο 16 παράγραφος 2 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου για τη διάθεση βιοκτόνων στην αγορά (ΕΕ L 325 της 11.12.2007, σ. 3).

      (3)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).

      (4)  Κανονισμός (ΕΚ) αριθ. 1935/2004 του Ευρωπαϊκού Κοινοβουλίου και του Συμβουλίου, της 27ης Οκτωβρίου 2004, σχετικά με τα υλικά και αντικείμενα που προορίζονται να έρθουν σε επαφή με τρόφιμα και με την κατάργηση των οδηγιών 80/590/ΕΟΚ και 89/109/ΕΟΚ (ΕΕ L 338 της 13.11.2004, σ. 4).

      ΠΑΡΑΡΤΗΜΑ

                  Κοινή ονομασία

                  Ονομασία IUPAC
                  Αριθμοί αναγνώρισης

                  Ελάχιστος βαθμός καθαρότητας της δραστικής ουσίας (1)

                  Ημερομηνία έγκρισης

                  Ημερομηνία λήξης της έγκρισης

                  Τύπος προϊόντων

                  Ειδικές διατάξεις (2)

                  Βενζοϊκό οξύ

                  Ονομασία IUPAC: Βενζοϊκό οξύ
                  Αριθ. ΕΚ: 200-618-2
                  Αριθ. CAS: 65-85-0

                  990 g/kg

                  1η Ιουλίου 2015

                  30 Ιουνίου 2025

                  3

                  Κατά την αξιολόγηση των προϊόντων αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις που καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.
                  Οι άδειες υπόκεινται στους ακόλουθους όρους:

                              1.

                              Για τους βιομηχανικούς και τους επαγγελματίες χρήστες, καθορίζονται ασφαλείς επιχειρησιακές διαδικασίες και κατάλληλα οργανωτικά μέτρα. Τα προϊόντα χρησιμοποιούνται με κατάλληλα μέσα ατομικής προστασίας, εφόσον δεν είναι εφικτός ο περιορισμός της έκθεσης σε αποδεκτά επίπεδα με άλλα μέσα.

                              2.

                              Για τα προϊόντα που ενδεχομένως συνεπάγονται την παρουσία καταλοίπων στα τρόφιμα ή στις ζωοτροφές, εξακριβώνεται κατά πόσον είναι αναγκαίο να καθοριστούν νέα ανώτατα όρια καταλοίπων (MRL/ΑΟΚ) ή να τροποποιηθούν τα υφιστάμενα, σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου (3) ή τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (4), και λαμβάνονται τα δέοντα μέτρα μετριασμού του κινδύνου ώστε να εξασφαλίζεται ότι δεν υπερβαίνονται τα ισχύοντα ΑΟΚ.

                  4

                  Κατά την αξιολόγηση των προϊόντων αποδίδεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις που καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης των κινδύνων της δραστικής ουσίας σε ενωσιακό επίπεδο.
                  Οι άδειες υπόκεινται στους ακόλουθους όρους:

                              1.

                              Για τους βιομηχανικούς και τους επαγγελματίες χρήστες, καθορίζονται ασφαλείς επιχειρησιακές διαδικασίες και κατάλληλα οργανωτικά μέτρα. Τα προϊόντα χρησιμοποιούνται με κατάλληλα μέσα ατομικής προστασίας, εφόσον δεν είναι εφικτός ο περιορισμός της έκθεσης σε αποδεκτά επίπεδα με άλλα μέσα.

                              2.

                              Για τα προϊόντα που ενδεχομένως συνεπάγονται την παρουσία καταλοίπων στα τρόφιμα ή στις ζωοτροφές, εξακριβώνεται κατά πόσον είναι αναγκαίο να καθοριστούν νέα ανώτατα όρια καταλοίπων (MRL/ΑΟΚ) ή να τροποποιηθούν τα υφιστάμενα, σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου ή τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, και λαμβάνονται τα δέοντα μέτρα μετριασμού του κινδύνου ώστε να εξασφαλίζεται ότι δεν υπερβαίνονται τα ισχύοντα ΑΟΚ.

                              3.

                              Τα προϊόντα που περιέχουν βενζοϊκό οξύ δεν ενσωματώνονται σε υλικά και αντικείμενα που προορίζονται να έρθουν σε επαφή με τρόφιμα, κατά την έννοια του άρθρου 1 παράγραφος 1 του κανονισμού (ΕΚ) αριθ. 1935/2004, εκτός εάν η Επιτροπή έχει θεσπίσει ειδικά όρια μετανάστευσης του βενζοϊκού οξέος στα τρόφιμα ή εάν έχει διαπιστωθεί δυνάμει του εν λόγω κανονισμού ότι δεν είναι αναγκαία η θέσπιση τέτοιων ορίων.

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που χρησιμοποιήθηκε για την αξιολόγηση σύμφωνα με το άρθρο 8 του κανονισμού (ΕΕ) αριθ. 528/2012. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, εάν έχει αποδειχθεί τεχνικά ισοδύναμη με την αξιολογηθείσα δραστική ουσία.

         (2)  Για την τήρηση των κοινών αρχών του παραρτήματος VI του κανονισμού (ΕΕ) αριθ. 528/2012, το περιεχόμενο και τα συμπεράσματα των εκθέσεων αξιολόγησης διατίθενται στον ιστότοπο της Επιτροπής: http://ec.europa.eu/comm/environment/biocides/index.htm

         (3)  Κανονισμός (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (ΕΕ L 152 της 16.6.2009, σ. 11).

         (4)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα η πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).


title: Εκτελεστικός κανονισμός (ΕΕ) 2015/965 της Επιτροπής, της 22ας Ιουνίου 2015, σχετικά με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Οκτωβρίου έως τις 31 Δεκεμβρίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 536/2007 για το κρέας πουλερικών καταγωγής Ηνωμένων Πολιτειών της Αμερικής

text:
               23.6.2015

               EL

               Επίσημη Εφημερίδα της Ευρωπαϊκής Ένωσης

               L 157/36

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/965 ΤΗΣ ΕΠΙΤΡΟΠΉΣ
   της 22ας Ιουνίου 2015
   σχετικά με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Οκτωβρίου έως τις 31 Δεκεμβρίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 536/2007 για το κρέας πουλερικών καταγωγής Ηνωμένων Πολιτειών της Αμερικής
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 2 και 3,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 536/2007 της Επιτροπής (2) ανοίχθηκε ετήσια δασμολογική ποσόστωση για την εισαγωγή προϊόντων του τομέα του κρέατος πουλερικών καταγωγής Ηνωμένων Πολιτειών της Αμερικής.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 7 Ιουνίου 2015 για την υποπερίοδο από την 1η Ιουλίου έως τις 30 Σεπτεμβρίου 2015 είναι μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις, οι οποίες εν συνεχεία θα πρέπει να προστεθούν στην ποσότητα που καθορίζεται για την επόμενη υποπερίοδο ποσόστωσης.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες για τις οποίες δεν έχουν υποβληθεί αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 536/2007 και οι οποίες πρέπει να προστεθούν στην υποπερίοδο από την 1η Οκτωβρίου έως τις 31 Δεκεμβρίου 2015 προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιουνίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 536/2007 της Επιτροπής, της 15ης Μαΐου 2007, για το άνοιγμα και τον τρόπο διαχείρισης δασμολογικής ποσόστωσης κρέατος πουλερικών που χορηγείται στις Ηνωμένες Πολιτείες της Αμερικής (ΕΕ L 128 της 16.5.2007, σ. 6).

      ΠΑΡΑΡΤΗΜΑ

                  Αύξων αριθμός

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από την 1η Οκτωβρίου έως τις 31 Δεκεμβρίου 2015
                  (σε kg)

                  09.4169

                  5 336 250


title: Εκτελεστικός κανονισμός (ΕΕ) 2015/961 του Συμβουλίου, της 22ας Ιουνίου 2015, για την εφαρμογή του κανονισμού (EE) αριθ. 36/2012 σχετικά με περιοριστικά μέτρα λόγω της κατάστασης στη Συρία

text:
               23.6.2015

               EL

               Επίσημη Εφημερίδα της Ευρωπαϊκής Ένωσης

               L 157/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/961 ΤΟΥ ΣΥΜΒΟΥΛΊΟΥ
   της 22ας Ιουνίου 2015
   για την εφαρμογή του κανονισμού (EE) αριθ. 36/2012 σχετικά με περιοριστικά μέτρα λόγω της κατάστασης στη Συρία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία και την κατάργηση του κανονισμού (EE) αριθ. 442/2011 (1), και ιδίως το άρθρο 32 παράγραφος 1,
   Εκτιμώντας τα ακόλουθα:

               (1)

               Στις 18 Ιανουαρίου 2012 το Συμβούλιο εξέδωσε τον κανονισμό (ΕΕ) αριθ. 36/2012.

               (2)

               Ένα πρόσωπο θα πρέπει να αφαιρεθεί από τον κατάλογο των φυσικών και νομικών προσώπων, οντοτήτων ή φορέων που υπόκεινται στα περιοριστικά μέτρα όπως ορίζεται στο παράρτημα ΙΙ του κανονισμού (ΕΕ) αριθ. 36/2012.

               (3)

               Ως εκ τούτου, το παράρτημα II του κανονισμού (ΕΕ) αριθ. 36/2012 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα ΙΙ του κανονισμού (ΕΕ) αριθ. 36/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 22 Ιουνίου 2015.

            Για το Συμβούλιο

            Η Πρόεδρος

         F. MOGHERINI

      (1)  ΕΕ L 16 της 19.1.2012, σ. 1.

      ΠΑΡΑΡΤΗΜΑ
      Το όνομα του κατωτέρω προσώπου και η σχετική καταχώριση διαγράφονται από τον κατάλογο του παραρτήματος ΙΙ του κανονισμού (ΕΕ) αριθ. 36/2012:
      Α.   Πρόσωπα

                  12.

               Fawwaz (
                     ) Al-Assad (
                     )


title: Εκτελεστικός κανονισμός (ΕΕ) 2017/272 της Επιτροπής, της 16ης Φεβρουαρίου 2017, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΕ) αριθ. 1331/2011 του Συμβουλίου στις εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα, καταγωγής Λαϊκής Δημοκρατίας της Κίνας, μέσω εισαγωγών που αποστέλλονται από την Ινδία, είτε δηλώνονται ως καταγωγής Ινδίας είτε όχι, και για την υπαγωγή των εν λόγω εισαγωγών σε καταγραφή

text:
               17.2.2017

               EL

               Επίσημη Εφημερίδα της Ευρωπαϊκής Ένωσης

               L 40/64

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/272 ΤΗΣ ΕΠΙΤΡΟΠΉΣ
   της 16ης Φεβρουαρίου 2017
   για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΕ) αριθ. 1331/2011 του Συμβουλίου στις εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα, καταγωγής Λαϊκής Δημοκρατίας της Κίνας, μέσω εισαγωγών που αποστέλλονται από την Ινδία, είτε δηλώνονται ως καταγωγής Ινδίας είτε όχι, και για την υπαγωγή των εν λόγω εισαγωγών σε καταγραφή
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 13 παράγραφος 3 και το άρθρο 14 παράγραφος 5,
   Έχοντας ενημερώσει τα κράτη μέλη,
   Εκτιμώντας τα ακόλουθα:
   A.   ΑΙΤΗΣΗ

               (1)

               Η Ευρωπαϊκή Επιτροπή («η Επιτροπή») έλαβε αίτηση, σύμφωνα με το άρθρο 13 παράγραφος 3 και το άρθρο 14 παράγραφος 5 του κανονισμού (ΕΕ) 2016/1036 του Συμβουλίου («ο βασικός κανονισμός»), για να διερευνήσει την ενδεχόμενη καταστρατήγηση των μέτρων αντιντάμπινγκ που έχουν επιβληθεί στις εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα, καταγωγής Λαϊκής Δημοκρατίας της Κίνας, μέσω εισαγωγών που αποστέλλονται από την Ινδία, είτε δηλώνονται ως καταγωγής Ινδίας είτε όχι, και για να επιβάλει την καταγραφή των εν λόγω εισαγωγών.

               (2)

               Η αίτηση κατατέθηκε στις 3 Ιανουαρίου 2017 από την επιτροπή προάσπισης των συμφερόντων του κλάδου παραγωγής χαλύβδινων σωλήνων χωρίς συγκόλληση της Ευρωπαϊκής Ένωσης («ο αιτών»),

         Β.   ΠΡΟΪΟΝ

               (3)

               Το εν λόγω προϊόν που αποτελεί αντικείμενο της έρευνας καταστρατήγησης είναι ορισμένοι σωλήνες κάθε είδους χωρίς συγκόλληση από ανοξείδωτο χάλυβα («SSSPT») (εκτός από τέτοιους σωλήνες που φέρουν εξαρτήματα για τη διοχέτευση αερίων ή υγρών, που προορίζονται για πολιτικά αεροσκάφη). Επί του παρόντος υπάγονται στους κωδικούς ΣΟ 7304 11 00, 7304 22 00, 7304 24 00, ex 7304 41 00, 7304 49 10, ex 7304 49 93, ex 7304 49 95, ex 7304 49 99 και ex 7304 90 00 καταγωγής Λαϊκής Δημοκρατίας της Κίνας («το οικείο προϊόν»). Αυτό είναι το προϊόν στο οποίο εφαρμόζονται τα μέτρα που ισχύουν σήμερα.

               (4)

               Το προϊόν που αποτελεί αντικείμενο της έρευνας είναι το ίδιο με εκείνο που αναφέρεται στην προηγούμενη αιτιολογική σκέψη, αλλά αποστέλλεται από την Ινδία, είτε δηλώνεται ως καταγωγής Ινδίας είτε όχι, και σήμερα υπάγεται στους ίδιους κωδικούς ΣΟ με το οικείο προϊόν («το προϊόν που αποτελεί αντικείμενο της έρευνας»).

         Γ.   ΥΦΙΣΤΑΜΕΝΑ ΜΕΤΡΑ

               (5)

               Τα μέτρα που ισχύουν επί του παρόντος και που πιθανώς καταστρατηγούνται είναι μέτρα αντιντάμπινγκ που έχουν επιβληθεί με τον εκτελεστικό κανονισμό (ΕΕ) αριθ. 1331/2011 του Συμβουλίου (2) («υφιστάμενα μέτρα»).

         Δ.   ΑΙΤΙΟΛΟΓΗΣΗ

               (6)

               Η αίτηση περιλαμβάνει επαρκή, εκ πρώτης όψεως, αποδεικτικά στοιχεία για το ότι τα μέτρα αντιντάμπινγκ που επιβλήθηκαν στις εισαγωγές του οικείου προϊόντος καταστρατηγούνται μέσω εισαγωγών του υπό έρευνα προϊόντος που αποστέλλονται από την Ινδία.

               (7)

               Τα αποδεικτικά στοιχεία που υποβλήθηκαν είναι τα εξής:

               (8)

               Η αίτηση καταδεικνύει ότι, μετά την επιβολή μέτρων, παρατηρήθηκε σημαντική μεταβολή του τρόπου διεξαγωγής των εμπορικών συναλλαγών που αφορούν τις εξαγωγές από τη Λαϊκή Δημοκρατία της Κίνας και την Ινδία προς την Ένωση, χωρίς να υπάρχει ικανός αποχρών λόγος ή οικονομική αιτιολόγηση πλην της επιβολής του δασμού.

               (9)

               Η αλλαγή αυτή φαίνεται να οφείλεται στην αποστολή του οικείου προϊόντος μέσω Ινδίας στην Ένωση, είτε έχουν πραγματοποιηθεί οι διαδικασίες ολοκλήρωσης της κατασκευής είτε όχι. Ο αιτών παρείχε επαρκή, εκ πρώτης όψεως, αποδεικτικά στοιχεία που δείχνουν ότι η προστιθέμενη αξία κατά τις διαδικασίες ολοκλήρωσης ήταν χαμηλότερη από το 25 % του κόστους κατασκευής.

               (10)

               Επιπλέον, η αίτηση περιέχει επαρκή, εκ πρώτης όψεως, αποδεικτικά στοιχεία από τα οποία προκύπτει ότι τα επανορθωτικά αποτελέσματα των υφιστάμενων μέτρων αντιντάμπινγκ στο οικείο προϊόν υπονομεύονται τόσο ως προς τις ποσότητες όσο και ως προς τις τιμές. Σημαντικός όγκος εισαγωγών του προϊόντος που αποτελεί αντικείμενο της έρευνας φαίνεται να έχει αντικαταστήσει τις εισαγωγές του οικείου προϊόντος. Επιπλέον, υπάρχουν επαρκή εκ πρώτης όψεως στοιχεία που αποδεικνύουν ότι οι εισαγωγές του προϊόντος που αποτελεί αντικείμενο της έρευνας γίνονται σε τιμές χαμηλότερες της μη ζημιογόνου τιμής την οποία προσδιόρισε η έρευνα που είχε ως αποτέλεσμα την επιβολή των ισχυόντων μέτρων.

               (11)

               Τέλος, η αίτηση περιέχει επαρκή εκ πρώτης όψεως αποδεικτικά στοιχεία σύμφωνα με τα οποία οι τιμές του προϊόντος που αποτελεί αντικείμενο της έρευνας είναι αντικείμενο ντάμπινγκ σε σχέση με την κανονική αξία που είχε καθοριστεί προηγουμένως για το οικείο προϊόν.

               (12)

               Εάν, κατά τη διάρκεια της έρευνας, διαπιστωθούν πρακτικές καταστρατήγησης μέσω Ινδίας που εμπίπτουν στο άρθρο 13 του βασικού κανονισμού, εκτός από τις εργασίες μεταφόρτωσης και συναρμολόγησης, η έρευνα μπορεί να καλύψει και αυτές τις πρακτικές.

         Ε.   ΔΙΑΔΙΚΑΣΙΑ

               (13)

               Κατόπιν των ανωτέρω, η Επιτροπή κατέληξε στο συμπέρασμα ότι υπάρχουν επαρκή αποδεικτικά στοιχεία που δικαιολογούν την έναρξη έρευνας, δυνάμει του άρθρου 13 παράγραφος 3 του βασικού κανονισμού, και την υπαγωγή σε καταγραφή, σύμφωνα με το άρθρο 14 παράγραφος 5 του βασικού κανονισμού, των εισαγωγών των προϊόντων που αποτελούν αντικείμενο της έρευνας.

         α)   Ερωτηματολόγια

               (14)

               Προκειμένου να λάβει τις πληροφορίες που κρίνει απαραίτητες για την έρευνά της, η Επιτροπή θα αποστείλει ερωτηματολόγια στους γνωστούς εξαγωγείς/παραγωγούς στην Ινδία και στις γνωστές ενώσεις εξαγωγέων/παραγωγών στη ΛΔΚ, στους γνωστούς εισαγωγείς και στις γνωστές ενώσεις εισαγωγέων στην Ένωση και στις αρχές της Ινδίας και της ΛΔΚ. Ενδέχεται να ζητηθούν πληροφορίες και από τον ενωσιακό κλάδο παραγωγής, κατά περίπτωση.

               (15)

               Σε κάθε περίπτωση, όλα τα ενδιαφερόμενα μέρη θα πρέπει να επικοινωνήσουν με την Επιτροπή το αργότερο εντός της προθεσμίας που ορίζεται στο άρθρο 3 του παρόντος κανονισμού και να ζητήσουν ερωτηματολόγιο εντός της προθεσμίας που ορίζεται στο άρθρο 3 παράγραφος 1 του παρόντος κανονισμού, δεδομένου ότι η προθεσμία που ορίζεται στο άρθρο 3 παράγραφος 2 του παρόντος κανονισμού ισχύει για όλα τα ενδιαφερόμενα μέρη.

               (16)

               Οι αρχές της ΛΔΚ θα ενημερωθούν για την έναρξη της έρευνας.

         β)   Συλλογή πληροφοριών και διεξαγωγή ακροάσεων

               (17)

               Όλα τα ενδιαφερόμενα μέρη καλούνται να γνωστοποιήσουν γραπτώς τις απόψεις τους και να παράσχουν τα σχετικά αποδεικτικά στοιχεία. Επιπλέον, η Επιτροπή μπορεί να δεχτεί σε ακρόαση τα ενδιαφερόμενα μέρη, εφόσον υποβάλουν αίτηση γραπτώς και αποδείξουν ότι υπάρχουν ιδιαίτεροι λόγοι για τους οποίους θα πρέπει να γίνουν δεκτά σε ακρόαση.

         γ)   Απαλλαγή από την υποχρέωση καταγραφής εισαγωγών ή από τα μέτρα

               (18)

               Σύμφωνα με το άρθρο 13 παράγραφος 4 του βασικού κανονισμού, οι εισαγωγές των προϊόντων που αποτελούν αντικείμενο της έρευνας μπορούν να απαλλαγούν από την καταγραφή ή τα μέτρα αν η εισαγωγή δεν συνιστά καταστρατήγηση.

               (19)

               Δεδομένου ότι η πιθανή καταστρατήγηση ενδέχεται να λάβει χώρα εκτός της Ένωσης, μπορούν να παραχωρηθούν απαλλαγές, σύμφωνα με το άρθρο 13 παράγραφος 4 του βασικού κανονισμού, σε παραγωγούς των υπό έρευνα προϊόντων στην Ινδία, οι οποίοι μπορούν να αποδείξουν ότι δεν συνδέονται (3) με παραγωγό που υπόκειται στα μέτρα (4) και οι οποίοι διαπιστώνεται ότι δεν εμπλέκονται σε πρακτικές καταστρατήγησης όπως αυτές ορίζονται στο άρθρο 13 παράγραφοι 1 και 2 του βασικού κανονισμού. Οι παραγωγοί που επιθυμούν να τύχουν απαλλαγής θα πρέπει να υποβάλουν αίτηση δεόντως τεκμηριωμένη με αποδεικτικά στοιχεία εντός της προθεσμίας που καθορίζεται στο άρθρο 3 παράγραφος 3 του παρόντος κανονισμού.

         ΣΤ.   ΚΑΤΑΓΡΑΦΗ

               (20)

               Σύμφωνα με το άρθρο 14 παράγραφος 5 του βασικού κανονισμού, οι εισαγωγές των προϊόντων που αποτελούν αντικείμενο της έρευνας θα πρέπει να υποβάλλονται σε καταγραφή ούτως ώστε να διασφαλίζεται ότι, αν επιβεβαιωθεί η καταστρατήγηση, θα είναι δυνατή η είσπραξη δασμών αντιντάμπινγκ κατάλληλου ύψους, από την ημερομηνία επιβολής της υποχρέωσης καταγραφής.

         Ζ.   ΠΡΟΘΕΣΜΙΕΣ

               (21)

               Για λόγους χρηστής διαχείρισης, θα πρέπει να καθοριστούν προθεσμίες εντός των οποίων:

                           —

                           τα ενδιαφερόμενα μέρη δύνανται να αναγγελθούν στην Επιτροπή, να εκθέσουν γραπτώς τις απόψεις τους και να υποβάλουν απαντήσεις στο ερωτηματολόγιο ή άλλα στοιχεία που θα ληφθούν υπόψη κατά την έρευνα,

                           —

                           οι παραγωγοί στην Ινδία δύνανται να ζητήσουν απαλλαγή από την καταγραφή των εισαγωγών ή από τα μέτρα,

                           —

                           τα ενδιαφερόμενα μέρη δύνανται να ζητήσουν γραπτώς να γίνουν δεκτά σε ακρόαση από την Επιτροπή.

               (22)

               Εφιστάται η προσοχή στο γεγονός ότι η άσκηση των περισσότερων διαδικαστικών δικαιωμάτων που αναφέρονται στον βασικό κανονισμό εξαρτάται από το κατά πόσον το μέρος θα αναγγελθεί εντός των προθεσμιών που ορίζονται στο άρθρο 3 του παρόντος κανονισμού.

         Η.   ΑΡΝΗΣΗ ΣΥΝΕΡΓΑΣΙΑΣ

               (23)

               Όταν ένα ενδιαφερόμενο μέρος αρνείται την πρόσβαση στις απαραίτητες πληροφορίες ή δεν τις παρέχει εντός των προβλεπόμενων προθεσμιών ή παρεμποδίζει σημαντικά την έρευνα, μπορεί να συνάγονται συμπεράσματα, θετικά ή αρνητικά, με βάση τα διαθέσιμα πραγματικά στοιχεία, όπως προβλέπεται στο άρθρο 18 του βασικού κανονισμού.

               (24)

               Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη και είναι δυνατό να χρησιμοποιηθούν τα διαθέσιμα πραγματικά στοιχεία.

               (25)

               Αν ένα ενδιαφερόμενο μέρος δεν συνεργάζεται ή συνεργάζεται μόνον εν μέρει και, συνεπώς, τα συμπεράσματα βασίζονται στα διαθέσιμα πραγματικά στοιχεία, σύμφωνα με το άρθρο 18 του βασικού κανονισμού, το αποτέλεσμα ενδέχεται να είναι λιγότερο ευνοϊκό για το εν λόγω μέρος από ό,τι θα ήταν αν είχε συνεργαστεί.

               (26)

               Τυχόν παράλειψη απάντησης υπό μηχανογραφημένη μορφή δεν θεωρείται ως άρνηση συνεργασίας, υπό την προϋπόθεση ότι το οικείο ενδιαφερόμενο μέρος αποδεικνύει ότι η παρουσίαση της απάντησης υπό τη ζητούμενη μορφή θα συνεπάγετο υπέρμετρη επιπλέον προσπάθεια ή υπέρμετρο επιπρόσθετο κόστος. Το ενδιαφερόμενο μέρος θα πρέπει να επικοινωνήσει αμέσως με την Επιτροπή.

         Θ.   ΧΡΟΝΟΔΙΑΓΡΑΜΜΑ ΤΗΣ ΕΡΕΥΝΑΣ

               (27)

               Σύμφωνα με το άρθρο 13 παράγραφος 3 του βασικού κανονισμού, η έρευνα θα ολοκληρωθεί εντός εννέα μηνών από την ημερομηνία έναρξης ισχύος του παρόντος κανονισμού.

         Ι.   ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

               (28)

               Επισημαίνεται ότι όλα τα δεδομένα προσωπικού χαρακτήρα που θα συγκεντρωθούν στο πλαίσιο της παρούσας έρευνας θα αντιμετωπιστούν σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (5).

         ΙΑ.   ΣΥΜΒΟΥΛΟΣ ΑΚΡΟΑΣΕΩΝ

               (29)

               Τα ενδιαφερόμενα μέρη μπορούν να ζητήσουν την παρέμβαση του συμβούλου ακροάσεων για τις διαδικασίες εμπορικών προσφυγών. Ο σύμβουλος ακροάσεων ενεργεί ως μεσάζων μεταξύ των ενδιαφερόμενων μερών και των υπηρεσιών έρευνας της Επιτροπής. Ο σύμβουλος ακροάσεων εξετάζει τις αιτήσεις πρόσβασης στον φάκελο, τις διαφωνίες σχετικά με τον εμπιστευτικό χαρακτήρα των εγγράφων, τις αιτήσεις παράτασης προθεσμιών και τις αιτήσεις ακρόασης από τρίτους. Ο σύμβουλος ακροάσεων μπορεί να διοργανώσει ακρόαση με ένα μεμονωμένο ενδιαφερόμενο μέρος και να μεσολαβήσει ώστε να εξασφαλιστεί η πλήρης άσκηση των δικαιωμάτων υπεράσπισης των ενδιαφερόμενων μερών.

               (30)

               Η αίτηση ακρόασης με τον σύμβουλο ακροάσεων θα πρέπει να υποβάλλεται γραπτώς και να εξηγούνται οι λόγοι υποβολής της. Ο σύμβουλος ακροάσεων παρέχει επίσης ευκαιρίες για ακρόαση με τη συμμετοχή των ενδιαφερόμενων μερών, ώστε να καταστεί δυνατή η παρουσίαση διαφορετικών απόψεων και η προβολή αντεπιχειρημάτων.

               (31)

               Για περισσότερες πληροφορίες και στοιχεία επικοινωνίας, τα ενδιαφερόμενα μέρη μπορούν να συμβουλευτούν τις ιστοσελίδες του συμβούλου ακροάσεων στον δικτυακό τόπο της Γενικής Διεύθυνσης Εμπορίου: http://ec.europa.eu/trade/trade-policy-and-you/contacts/hearing-officer/,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Διενεργείται έρευνα σύμφωνα με το άρθρο 13 παράγραφος 3 του κανονισμού (ΕΕ) 2016/1036, για να προσδιοριστεί αν οι εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα που υπάγονται επί του παρόντος στους κωδικούς ΣΟ 7304 11 00, ex 7304 22 00, ex 7304 24 00, ex 7304 41 00, ex 7304 49 10, ex 7304 49 93, ex 7304 49 95, ex 7304 49 99 και ex 7304 90 00 που αποστέλλονται από την Ινδία στην Ένωση (κωδικοί TARIC: 7304110011, 7304110019, 7304220021, 7304220029, 7304240021, 7304240029, 7304410091, 7304491091, 7304499391, 7304499591, 7304499991 και 7304900091), είτε δηλώνονται ως καταγωγής Ινδίας είτε όχι, καταστρατηγούν τα μέτρα που επιβλήθηκαν με τον εκτελεστικό κανονισμό (ΕΕ) αριθ. 1331/2011.
   Άρθρο 2
   Οι τελωνειακές αρχές λαμβάνουν τα κατάλληλα μέτρα, δυνάμει του άρθρου 13 παράγραφος 3 και του άρθρου 14 παράγραφος 5 του κανονισμού (ΕΕ) 2016/1036, με σκοπό την καταγραφή των εισαγωγών στην Ένωση που ορίζονται στο άρθρο 1 του παρόντος κανονισμού.
   Η καταγραφή λήγει εννέα μήνες από την ημερομηνία έναρξης ισχύος του παρόντος κανονισμού.
   Η Επιτροπή μπορεί να ζητήσει, με κανονισμό, από τις τελωνειακές αρχές να παύσουν την καταγραφή όσον αφορά τις εισαγωγές στην Ένωση προϊόντων που κατασκευάζονται από παραγωγούς οι οποίοι ζήτησαν απαλλαγή από την καταγραφή και πληρούν τις προϋποθέσεις χορήγησης απαλλαγής.
   Άρθρο 3
   1.   Τα ερωτηματολόγια πρέπει να ζητηθούν από την Επιτροπή εντός 15 ημερών από την ημερομηνία έναρξης ισχύος του παρόντος κανονισμού.
   2.   Τα ενδιαφερόμενα μέρη, προκειμένου να ληφθούν υπόψη οι παρατηρήσεις τους κατά την έρευνα, οφείλουν να αναγγελθούν ερχόμενα σε επαφή με την Επιτροπή, να κοινοποιήσουν τις απόψεις τους γραπτώς και να απαντήσουν στο ερωτηματολόγιο ή να υποβάλουν τυχόν άλλες πληροφορίες εντός 37 ημερών από την ημερομηνία έναρξης ισχύος του παρόντος κανονισμού, εκτός αν ορίζεται διαφορετικά.
   3.   Οι παραγωγοί στην Ινδία που ζητούν να απαλλαγούν από την υποχρέωση καταγραφής των εισαγωγών ή από τα μέτρα οφείλουν να υποβάλουν αίτηση συνοδευόμενη από τα κατάλληλα αποδεικτικά στοιχεία εντός της ίδιας προθεσμίας των 37 ημερών.
   4.   Τα ενδιαφερόμενα μέρη μπορούν επίσης να ζητήσουν, μέσα στην ίδια προθεσμία των 37 ημερών, να γίνουν δεκτά σε ακρόαση από την Επιτροπή.
   5.   Οι πληροφορίες που υποβάλλονται στην Επιτροπή για τους σκοπούς των ερευνών εμπορικής άμυνας δεν υπόκεινται σε δικαιώματα διανοητικής ιδιοκτησίας. Τα ενδιαφερόμενα μέρη, πριν υποβάλουν στην Επιτροπή πληροφορίες και/ή δεδομένα τα οποία υπόκεινται σε δικαιώματα πνευματικής ιδιοκτησίας τρίτων, πρέπει να ζητήσουν ειδική άδεια από τον κάτοχο των δικαιωμάτων πνευματικής ιδιοκτησίας που να επιτρέπει ρητά στην Επιτροπή α) να χρησιμοποιήσει τις πληροφορίες και τα δεδομένα για τους σκοπούς αυτής της διαδικασίας εμπορικής άμυνας και β) να παράσχει τις πληροφορίες και/ή τα στοιχεία στα ενδιαφερόμενα στην παρούσα έρευνα μέρη σε μορφή που να τους επιτρέπει να ασκήσουν τα δικαιώματα υπεράσπισής τους.
   6.   Όλες οι γραπτές παρατηρήσεις, συμπεριλαμβανομένων των πληροφοριών που ζητούνται στην παρούσα ανακοίνωση, συμπληρωμένα ερωτηματολόγια και αλληλογραφία, που υποβάλλονται από τα ενδιαφερόμενα μέρη και ζητείται να αντιμετωπιστούν ως εμπιστευτικές, φέρουν την ένδειξη «Limited» (Περιορισμένης διανομής) (6).
   7.   Τα ενδιαφερόμενα μέρη που υποβάλλουν πληροφορίες περιορισμένης διανομής («Limited») οφείλουν να προσκομίσουν μη εμπιστευτικές περιλήψεις τους, σύμφωνα με το άρθρο 19 παράγραφος 2 του κανονισμού (ΕΕ) 2016/1036, οι οποίες θα φέρουν την ένδειξη «For inspection by interested parties» («Προς εξέταση από τα ενδιαφερόμενα μέρη»). Οι εν λόγω περιλήψεις θα πρέπει να είναι αρκετά λεπτομερείς, ώστε να επιτρέπουν την κατανόηση, σε ικανοποιητικό βαθμό, της ουσίας των πληροφοριών που υποβάλλονται εμπιστευτικά. Αν ένα ενδιαφερόμενο μέρος που υποβάλλει εμπιστευτικές πληροφορίες δεν προσκομίσει μη εμπιστευτική περίληψή τους στην απαιτούμενη μορφή και ποιότητα, οι εν λόγω πληροφορίες μπορεί να μη ληφθούν υπόψη.
   8.   Τα ενδιαφερόμενα μέρη καλούνται να υποβάλλουν όλες τις παρατηρήσεις και τις αιτήσεις τους με ηλεκτρονικό ταχυδρομείο, μαζί με σαρωμένες εξουσιοδοτήσεις και πιστοποιητικά, με την εξαίρεση ογκωδών απαντήσεων που υποβάλλονται σε CD-ROM ή DVD αυτοπροσώπως ή με συστημένο ταχυδρομείο. Με τη χρησιμοποίηση του ηλεκτρονικού ταχυδρομείου εκφράζουν τη συμφωνία τους με τους κανόνες που ισχύουν για την ηλεκτρονική υποβολή στοιχείων οι οποίοι περιέχονται στο έγγραφο «CORRESPONDENCE WITH THE EUROPEAN COMMISSION IN TRADE DEFENCE CASES» («Αλληλογραφία με την Ευρωπαϊκή Επιτροπή σε περιπτώσεις εμπορικής άμυνας»), το οποίο έχει δημοσιευτεί στον δικτυακό τόπο της Γενικής Διεύθυνσης Εμπορίου: http://trade.ec.europa.eu/doclib/docs/2014/june/tradoc_152567.pdf.
   Τα ενδιαφερόμενα μέρη πρέπει να δηλώσουν την επωνυμία, τη διεύθυνση, τον αριθμό τηλεφώνου τους και έγκυρη διεύθυνση ηλεκτρονικού ταχυδρομείου και να διασφαλίσουν ότι η παρεχόμενη διεύθυνση ηλεκτρονικού ταχυδρομείου είναι η λειτουργική και επίσημη επιχειρηματική τους διεύθυνση ηλεκτρονικού ταχυδρομείου, η οποία ελέγχεται σε καθημερινή βάση. Αφού υποβληθούν τα στοιχεία επικοινωνίας, η Επιτροπή θα επικοινωνεί με τα ενδιαφερόμενα μέρη μόνο μέσω ηλεκτρονικού ταχυδρομείου, εκτός αν τα εν λόγω μέρη ζητήσουν ρητά να λαμβάνουν όλα τα έγγραφα της Επιτροπής με άλλα μέσα επικοινωνίας ή εκτός αν η φύση του προς αποστολή εγγράφου απαιτεί τη χρήση συστημένου ταχυδρομείου. Για περαιτέρω κανόνες και πληροφορίες σχετικά με την αλληλογραφία με την Επιτροπή, συμπεριλαμβανομένων των αρχών που εφαρμόζονται για την υποβολή παρατηρήσεων μέσω ηλεκτρονικού ταχυδρομείου, τα ενδιαφερόμενα μέρη θα πρέπει να συμβουλεύονται τις οδηγίες επικοινωνίας με τα ενδιαφερόμενα μέρη που αναφέρονται ανωτέρω.
   Διεύθυνση αλληλογραφίας της Επιτροπής:

               European Commission

               Directorate-General for Trade

               Διεύθυνση H

               Γραφείο: CHAR 04/039

               1049 Brussels/Brussel

               ΒΕΛΓΙΟ

               Ηλεκτρονική διεύθυνση: TRADE-R670-SSSPT-CIRC@ec.europa.eu

         Άρθρο 4
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Φεβρουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 176 της 30.6.2016, σ. 21.

      (2)  Εκτελεστικός κανονισμός (ΕΕ) αριθ. 1331/2011 του Συμβουλίου, της 14ης Δεκεμβρίου 2011, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων σωλήνων κάθε είδους χωρίς συγκόλληση από ανοξείδωτο χάλυβα, καταγωγής Λαϊκής Δημοκρατίας της Κίνας (ΕΕ L 336 της 20.12.2011, σ. 6).

      (3)  Σύμφωνα με το άρθρο 127 του εκτελεστικού κανονισμού (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558), δύο πρόσωπα θεωρούνται συνδεόμενα αν: α) το ένα μετέχει στη διεύθυνση ή στο διοικητικό συμβούλιο της επιχείρησης του άλλου· β) έχουν από νομική άποψη την ιδιότητα των εταίρων· γ) το ένα είναι εργοδότης του άλλου· δ) το ένα είναι εργοδότης του άλλου. δ) ένα τρίτο μέρος έχει στην κυριότητά του, ελέγχει ή κατέχει άμεσα ή έμμεσα 5 % ή περισσότερο των μετοχών ή μεριδίων με δικαίωμα ψήφου, του ενός και του άλλου· ε) ένας από αυτούς ελέγχει τον άλλον, άμεσα ή έμμεσα· στ) και τα δύο ελέγχονται άμεσα ή έμμεσα από ένα τρίτο πρόσωπο· ζ) μαζί ελέγχουν άμεσα ή έμμεσα ένα τρίτο πρόσωπο· ή η) είναι μέλη της ίδιας οικογένειας (ΕΕ L 343 της 29.12.2015, σ. 558). Πρόσωπα θεωρούνται ως μέλη της ίδιας οικογένειας μόνον αν συνδέονται μεταξύ τους με μία από τις σχέσεις που αναφέρονται στη συνέχεια: i) σύζυγοι, ii) πρώτου βαθμού ανιόντες και κατιόντες, σε ευθεία γραμμή, iii) αδελφοί και αδελφές (αμφιθαλείς ή ετεροθαλείς), iv) δεύτερου βαθμού ανιόντες και κατιόντες, σε ευθεία γραμμή, v) θείος ή θεία και ανιψιός ή ανιψιά, vi) γονείς του ετέρου των συζύγων και γαμπρός ή νύφη, vii) αδελφοί ή αδελφές του ή της συζύγου. Σε αυτό το πλαίσιο ως «πρόσωπο» νοείται οποιοδήποτε φυσικό ή νομικό πρόσωπο.

      (4)  Ωστόσο, ακόμη και αν οι παραγωγοί συνδέονται, υπό την προεκτεθείσα έννοια, με επιχειρήσεις που υπόκεινται στα μέτρα που ισχύουν για τις εισαγωγές καταγωγής της Λαϊκής Δημοκρατίας της Κίνας, μπορεί και πάλι να χορηγηθεί απαλλαγή αν δεν υπάρχουν αποδείξεις ότι η σχέση με τις επιχειρήσεις που υπόκεινται στα αρχικά μέτρα δημιουργήθηκε ή χρησιμοποιήθηκε για την καταστρατήγηση των αρχικών μέτρων.

      (5)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (6)  Έγγραφο που φέρει την ένδειξη «Limited» θεωρείται ότι έχει εμπιστευτικό χαρακτήρα σύμφωνα με το άρθρο 19 του κανονισμού (ΕΕ) 2016/1036 και το άρθρο 6 της συμφωνίας του ΠΟΕ για την εφαρμογή του άρθρου VI της GATT του 1994 (συμφωνία αντιντάμπινγκ). Το έγγραφο αυτό επίσης προστατεύεται δυνάμει του άρθρου 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43).


title: Εκτελεστικός κανονισμός (ΕΕ) αριθ. 1281/2011 της Επιτροπής, της 8ης Δεκεμβρίου 2011 , σχετικά με τον ελάχιστο δασμό που καθορίζεται κατόπιν του πρώτου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 1239/2011

text:
               9.12.2011

               EL

               Επίσημη Εφημερίδα της Ευρωπαϊκής Ένωσης

               L 327/60

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1281/2011 ΤΗΣ ΕΠΙΤΡΟΠΉΣ
   της 8ης Δεκεμβρίου 2011
   σχετικά με τον ελάχιστο δασμό που καθορίζεται κατόπιν του πρώτου επιμέρους διαγωνισμού στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 1239/2011
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 187 σε συνδυασμό με το άρθρο 4,
   Εκτιμώντας τα ακόλουθα:

               (1)

               Με τον εκτελεστικό κανονισμό (ΕΕ) αριθ. 1239/2011 της Επιτροπής (2), προκηρύχθηκε διαρκής διαγωνισμός για την περίοδο εμπορίας 2011/2012 για την εισαγωγή ζάχαρης του κωδικού ΣΟ 1701 με μειωμένο δασμό.

               (2)

               Σύμφωνα με το άρθρο 6 του εκτελεστικού κανονισμού (ΕΕ) αριθ. 1239/2011, η Επιτροπή θα αποφασίσει, με βάση τις προσφορές που υποβλήθηκαν κατόπιν επιμέρους διαγωνισμού, είτε να καθορίσει είτε να μην καθορίσει ελάχιστο δασμό ανά οκταψήφιο κωδικό ΣΟ.

               (3)

               Βάσει των προσφορών που υποβλήθηκαν για τον πρώτο επιμέρους διαγωνισμό θα πρέπει να καθοριστεί ελάχιστος δασμός για ορισμένους οκταψήφιους κωδικούς ζάχαρης που υπάγεται στον κωδικό ΣΟ 1701 και να μην καθοριστεί ελάχιστος δασμός για τους υπόλοιπους οκταψήφιους κωδικούς ζάχαρης που υπάγεται στον εν λόγω κωδικό ΣΟ.

               (4)

               Για να δοθεί γρήγορα σήμα στην αγορά και να διασφαλιστεί η αποτελεσματική διαχείριση του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

               (5)

               Η επιτροπή διαχείρισης της κοινής οργάνωσης των γεωργικών αγορών δεν διατύπωσε γνώμη στην προθεσμία που όρισε ο πρόεδρός της,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Όσον αφορά τον πρώτο επιμέρους διαγωνισμό στο πλαίσιο του διαγωνισμού που έχει προκηρυχθεί με τον εκτελεστικό κανονισμό (ΕΕ) αριθ. 1239/2011, για τον οποίο η προθεσμία υποβολής προσφορών έληξε, στις 7 Δεκεμβρίου 2011, καθορίστηκε ή δεν καθορίστηκε ελάχιστος δασμός, όπως αναφέρεται στο παράρτημα του παρόντος κανονισμού για τους οκταψήφιους κωδικούς ζάχαρης που υπάγεται στον κωδικό ΣΟ 1701.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Δεκεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 318 της 1.12.2011, σ. 4.

      ΠΑΡΑΡΤΗΜΑ

         Ελάχιστοι δασμοί

                  (EUR/τόνο)

                  Οκταψήφιος κωδικός ΣΟ

                  Ελάχιστος δασμός

                  1

                  2

                  1701 11 10

                  252,50

                  1701 11 90

                  —

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  —

                  1701 99 90

                  X

                              (—)

                              δεν καθορίστηκε ελάχιστος δασμός (όλες οι προσφορές απορρίφθηκαν)

                              (X)

                              δεν υποβλήθηκαν προσφορές